=== [[20. århundrede|1900-tallet]] ===
I starten af århundredet fik litteraturen ny konkurrence fra [[film]] og [[tegneserie]]r, som fik sine egne hæfter. Der blev dog stadig udgivet mange bøger for børn, særligt [[roman]]er, og der skete en bevægelse fra de korte til de lange fortællinger<ref name=":4" />. Det var for eksempel [[historiske romaner]] og [[robinsonade]]r<ref name=":2" />, som begge var målrettet drenge, som skulle være ærlige og modige, eks. i bøgerne om [[Paw]] af [[Torry Gredsted]] fra 1918, og Peder Most af [[Walter Christmas]] fra 1901. Der blev også skrevet bøger til piger, som ligeledes skulle vise, at de kunne klare sig selv, som eks. [[Karin Michaëlis]]’ bøger om den rejselystne og modige Bibi fra 1929-1939, Bertha Holsts roman om forældreløse Bitten, og bøgerne om den fattige Tudemarie af [[Maria Andersen]] fra 1939. Ud over bøger om selvstændige, og ofte forældreløse, børn, var litteraturen i første halvdel af 1900-tallet ofte [[eksotisk]], og foregik ude i den fremmede, store verden. Der blev også udgivet [[Billedbog|billedbøger]], hvoraf mange stadig læses, eks. [[Palle alene i Verden|''Palle alene i verden'']] fra 1942, ''Spørge-Jørgen'' af [[Kamma Laurents]] fra 1944 og ''Mis med de blå øjne'' af [[Egon Mathiesen]] fra 1949. [[Arne Ungermann]], som illustrerede ''Palle alene i verden'', illustrerede også tre børnebøger om maskiner, nemlig ''jørgens hjul'', ''Onkel Færdselssignal'' og ''Toget. Den sjove bog''<ref name=":4" />.
Litteratur Samfund Kultur